สวัสดีค่ะ ดิฉันอายุ48จะ49 เดือนมีนาคม ประจำเดือนดิฉันมาวันที่22 วันแรกมานิดเดียว แต่วันตอไปมาเต็มแผ่น ไม่เยอะเท่าเมื่อก่อน แต่ก็เป็นสีแดงสดแบบประจำเดือน มา5วันปกติค่ะ แต่เมื่อวาน วันที่6 เมษายน ตอนบ่ายอยู่ๆดิฉันก็ปวดหัวมาก ปวดไปถึงท้ายทอย ตัวรุมๆเหมือนจะเป็นไข้ ดิฉันเลยกินยาแล้วนอนพัก เช้านี้ไม่ปวดหัวแล้ว แต่ตัวยังรุมๆอยู่ ไม่ไอ ไม่จาม ไม่เจ็บคอ ไม่หนาวสั่น ไม่ครั่นเนื้อครั่นตัว แต่อ่อนเพลียมาก นอนตลอด ดิฉันจึงไม่แน่ใจว่าดิฉันไข้อ่อนๆหรือมีสิทธ์ตังครรภ์ ปล. ดิฉันเย็บผ้าหลายวัน ซึ่งห้องผ้าร้อนมากๆ อากาศที่บ้านบางวัน41องศา
สวัสดีครับหากประจำเดือนครั้งล่าสุดยังมาปกติเป็นเวลา 5 วัน ก็ไม่น่าจะมีการตั้งครรภ์นะครับ ส่วนอาการไข้เพียงอย่างเดียว โดยไม่มีอาการไอ ไม่มีน้ำมูกไหล ไม่มีอาการเจ็บคอ แต่เพลีย ก็อาจเกิดจากการทำงานหนัก พักผ่อนไม่เพียงพอ ขาดน้ำเพราะอยู่ในที่ร้อนนานๆ ก็เป็นได้ครับเบื้องต้น ขอให้พักงานไว้ก่อน และนอนพักมากๆ ดื่มน้ำเยอะๆ หลีกเลี่ยงสถานที่ที่มีอากาศร้อน และรับประทานยาลดไข้ตามอาการ โดยทั่วไป อาการก็น่าจะดีขึ้นใน 3-4 วันครับอย่างไรก็ตาม หากยังมีไข้สูงมาก หรือ อาการไม่ดีขึ้น ก็ควรพบแพทย์เพื่อตรวจรักษาต่อไปครับ